34α. ΝΟΜΟΣ υπ’ αριθ. 3117 της 31 Δεκ. 1954/4 Ιαν. 1955 Περί απροβλέπτων τινών εξόδων Υ.Ε.Ν. Άρθρ.1.-1.Δια τα ειδικά απρόβλεπτα έξοδα του Υπουργείου Εμπορικής Ναυτιλίας (Υ.Ε.Ν.) εγγράφεται πίστωσις εις τον προϋπολογισμόν του Υπουργείου τούτου υπό ίδιον Κεφάλαιον και άρθρον υπό κατονομασίαν «Απρόβλεπτα τινά έξοδα». 2.Το ποσόν της πιστώσεως ταύτης προσδιορίζεται δια του προϋπολογισμού και είναι δεκτικόν αναπληρώσεως και αναλήψεως δι’ ενταλμάτων προπληρωμής. Άρθρ.2.-1.Αι δαπάναι εκ των κατά το άρθρ. 1 του παρόντος πιστώσεων ενεργούνται δια διαταγών του Υπουργού Εμπορ. Ναυτιλίας ή του Γενικού Διευθυντού Υ.Ε.Ν. 2.Η δικαιολόγησις των δαπανών πραγματοποιείται βάσει πρακτικού συντασσομένου υπό τριμελούς επιτροπής αποτελουμένης εξ ενός πλοιάρχου Λιμενικού ως προέδρου και δύο ετέρων ανωτέρων λιμενικών αξιωματικών εκ των παρά τω Υ.Ε.Ν. υπηρετούντων, οριζομένων απάντων δι’ αποφάσεως του Υπουργού Εμπορικής Ναυτιλίας. 3.Η κατά την προηγουμένην παράγραφον Επιτροπή ελέγχουσα τα δικαιολογητικά διαθέσεως των δαπανηθέντων ποσών, βεβαιοί εν τω πρακτικώ την κανονικήν κατά τας διαταγάς διάθεσιν τούτων άνευ ετέρας αιτιολογίας. 4.Το κατά τας προηγουμένας παραγράφους πρακτικόν αποτελεί το μόνον νόμιμον και οριστικόν δικαιολογητικόν στοιχείον διαθέσεως των χρηματικών ποσών εκ των πιστώσεων του παρόντος Νόμου. (Αντι των σελ. 11(γ)-26(γ) Σελ. 11(δ) Τεύχος 419-Σελ. 31  Υπουργείον Εμπορικής Ναυτιλίας 20.Α.α.33-34α Άρθρ.3.-1.Αι κατά τον παρόντα Νόμον πραγματοποιούμεναι δαπάναι εις ουδεμίαν υπόκεινται κράτησιν ή τέλη χαρτοσήμου. 2.Πάσα διάταξις αντικειμένη εις τον παρόντα Νόμον καταργείται. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 